《长安逢吴允兆赋赠》
明代·胡应麟

布袜芒鞋易水游，相逢频典鹔鹴裘。论交宇宙谁青眼，握手河山共白头。

上座飞谭回九列，后车传食遍诸侯。他时叱石金华顶，迟汝同登十二楼。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。